רובוטריקים (סרט, 1986)

רובוטריקים: הסרט (באנגלית: The Transformers: The Movie) הוא סרט אנימציה משנת 1986 המבוסס על סדרת האנימציה באותו שם בזיכיון הרובוטריקים. הוא יצא לאקרנים ב-8 באוגוסט 1986. את הסרט ביים נלסון שין, שהפיק את סדרת האנימציה, והוא כולל דיבובים של אמנים כדוגמת אורסון ולס, לנרד נימוי, רוברט סטאק, ליונל סטנדר, אריק איידל, פיטר קאלן ופרנק ולקר.

הסיפור מתרחש כעשרים שנה לאחר מאורעות העונה השנייה של סדרת האנימציה ומגשר בינה לבין העונה השלישית. זאת ועוד, בשל רצונה של חברת הצעצועים היפנית טאקארה טומי ליצור ליין צעצועים חדש לסדרה, הוחלט להיפטר מהליין הקודם ולפיכך מרבית הרובוטריקים והשקרניקים מצאו את מותם בסרט בהסתערות אחת שתוארה כמקבילה ל"הסתערות הבריגדה הקלה". סגנון הסרט אפל יותר מזה של סדרת האנימציה, בהתאם לסגנון הצילום השכיח של חברת טואי אנימציה - השקרניקים מצטיירים באופן מאיים יותר, כשהם הורגים ללא היסוס, והסרט כולל קרבות גדולים שבהם מספר דמויות מוצאות את סופן.

הסרט מלווה בפסקול שמשלב בין מוזיקת ליווי של סינתיסייזר מאת וינס דיקולה ומוזיקת מטאל.

עלילה
בשנת 2005, כוכב לכת מלאכותי וענק-ממדים בשם יוניקרון מכלה את כוכב הרובוטים לית'ון, ורק שניים מתושבי הכוכב נמלטים. השקרניקים הרעים שולטים בעולם הבית של הרובוטריקים, סייברטרון. הרובוטריקים משתמשים בשני ירחיו של סייברטרון כבסיס מבצעים, ומתכננים מתקפה על השקרניקים. אולם, נחוצה להם אנרגיה ונשלחת מעבורת לעיר הרובוטריקים שבכדור הארץ. השדר בין אופטימוס פריים לחייליו נקלט בידי השקרניקים, שאורבים למעבורת והורגים את בראון, פארול, ראטצ'ט ועור-פלדה. הם מתכוונים להשתמש במעבורת כדי להסתנן לתוך עיר הרובוטריקים.

בכדור הארץ, דניאל ויטוויקי הצעיר והוט רוד דגים באגם ליד עיר הרובוטריקים, ודנים בבדידותו הרבה של דניאל, מאחר שאביו ספייק נמצא באחד מבסיסי הירח של סייברטרון. הם קולטים את חותמת המעבורת ועושים את דרכם במעלה ההר כדי לראות אותה נוחתת. השניים מגלים את השקרניקים ופותחים במתקפת מנע. לאחר קרב קצר, השקרניקים מתקיפים את עיר הרובוטריקים. הרובוטריקים, ביניהם אולטרה מגנוס, ספרינגר, בלור, תפסן וארסי, משנים את צורתה של העיר למצודה חמושה. כשהמצור על העיר ממשיך, אולטרה מגנוס מורה למפציץ לשלוח שדר מצוקה למנהיג הרובוטריקים, אופטימוס פריים. במהלך הקרב נהרגים רבים משני הצדדים, ביניהם טוען רוח וויל ג'ק. בבוקר למחרת, אופטימוס פריים מגיע יחד עם הדינוטריקים ומצליח להדוף את כוחות השקרניקים, ביניהם משמידן - מצב הרובוט הענק של הטרקטוריקים.

אופטימוס מתעמת עם מנהיג השקרניקים, מגהטרון, ומתפתח קרב ביניהם. אף על פי שמגהטרון מובס, אופטימוס נפצע אנושות. כוכב צועק לוקח פיקוד על השקרניקים ונסוג יחד עם מגהטרון ושאר הפצועים על סיפונו של אסטרוכב.

תפסן מודיע ליתר הרובוטריקים כי פצעיו של אופטימוס קטלניים ביותר. לפני מותו, אופטימוס קורא לאולטרה מגנוס ומבקש ממנו שיטול את נטל המנהיגות על הרובוטריקים ומנסה בכוחותיו האחרונים למסור לו את מטריקס המנהיגות, מתוך תקווה שהמטריקס יאיר יום אחד את שעתם האפלה ביותר. המטריקס נופל מידיו של אופטימוס, והוט רוד מספיק לתפוס אותו ולהעביר אותו לאולטרה מגנוס. קו החיים של אופטימוס מפסיק לפעול, וגופו מאפיר, ליגונם הרב של הרובוטריקים.

המחסור בדלק של אסטרוכב גורם לכוכב צועק להשליך מהסיפון כמה מהחרקניקים, את מפצח רעם, שוחק שחקים ואת מגהטרון. השקרניקים הנותרים מתווכחים ביניהם מי ינהיג אותם, בעוד השקרניקים המנודים נתקלים ביוניקרון. יוניקרון מציע למגהטרון ולאחרים גופות חדשים בתנאי שהם ישמידו את מטריקס המנהיגות של הרובוטריקים - הדבר היחיד שיכול להביס את יוניקרון, לדבריו. מגהטרון מסכים בלית ברירה ויוניקרון הופך אותו לגלבטרון, בעוד הוא הופך את פצץ החרקניק לסייקלונוס, את שוחק שחקים לחיילו, את מפצח רעם לסקורג', ואת מצרר וכשלן החרקניקים לסחפים (The Sweeps). יוניקרון מספק להם ספינת חלל חדשה, בה הם עושים את דרכם לסייברטרון. גלבטרון משמיד את כוכב צועק, שהמליך את עצמו למנהיג השקרניקים בטקס ראוותני, ונוטל מנהיגות עליהם.

בכדור הארץ, הרובוטריקים נחרדים לגלות שיוניקרון כילה את בסיסי הירח של סייברטרון, עליהם נמצאים ג'אז, דבור, קופץ צוקים וספייק ויטוויקי. גלבטרון מוביל את השקרניקים למתקפה נוספת על עיר הרובוטריקים, והרובוטריקים מחליטים לסגת לסייברטרון באמצעות שתי מעבורות. המעבורת בה נמצאים הוט רוד, קאפ והדינוטריקים סופגת נזק ומתרסקת על הכוכב קווינטסה, בשעה שהמעבורת של אולטרה מגנוס מתחמקת מרודפיה ונוחתת בכוכב ג'אנק לצורך תיקונים.

הוט רוד וקאפ נתפסים בידי אנשי משמר של כוכב קווינטסה, והם עדים להוצאתו להורג של אחד משורדי הכוכב לית'ון. הם פוגשים בקראניקס, השורד השני של הכוכב, שמספר להם על יוניקרון לפני שנלקח למאכל הכרישניקים. הוט רוד וקאפ עומדים למשפט כוזב בידי הקווינטסונס, המוציאים להורג, שדנים אותם גזר דין מוות. השניים נלחמים בעדר הכרישניקים עד אשר הם ניצלים בידי הדינוטריקים. גרימלוק משכנע את הכרישניקים למרוד באדוניהם בעוד הם נמלטים מהמקום. בעזרתו של וילי, בן בריתם החדש של הדינוטריקים, הקבוצה מאתרת את מיקומה של ספינת חלל ועוזבת כדי לחפש אחר שאר הרובוטריקים.

גלבטרון צד אחר קבוצת הרובוטריקים שנמצאת בכוכב ג'אנק. אולטרה מגנוס נכשל בהפעלת כוחותיו של המטריקס והסחפים יורים בו לחתיכות. גלבטרון לא מוכן יותר לשרת תחת יוניקרון, והוא גונב את המטריקס במטרה לגרום ליוניקרון להיות עבד שלו. יתר הרובוטריקים מוטרדים מהופעתם של ילידי המקום העוינים, בראשותו של רק-גאר (Wreck-Gar), עד שהוט רוד וחבריו מגיעים ומציעים מנחת שלום. תושבי כוכב ג'אנק מחברים מחדש את אולטרה מגנוס ומספקים לרובוטריקים ספינת חלל נוספת שתעזור להם בקרב נגד יוניקרון.

גלבטרון מנסה להכניע את יוניקרון בעזרת המטריקס אך הוא אינו מצליח לשחרר את כוחו. בזעמו, יוניקרון משנה צורה לרובוט ענק-ממדים ותוקף את סייברטרון. גלבטרון יורה לעברו של יוניקרון, אך זה האחרון תופס אותו בידו הענקית ובולע אותו. השקרניקים מנסים להדוף את התקפותיו של יוניקרון, אך ללא הועיל. כשהרובוטריקים מגיעים, הוט רוד מרסק את החללית דרך אחת מעיניו של יוניקרון והם נפרדים אחד מהשני בתוך גופו העצום. רק-גאר וחייליו נלחמים ביוניקרון אך הוא מרסק את ספינתם.

בתוך יוניקרון, הוט רוד מתעמת עם גלבטרון, בזמן שדניאל ושאר הרובוטריקים מצילים את ספייק ואת שורדי התקפתו של יוניקרון על בסיסי הירח. הרובוטריקים והשקרניקים עובדים יחדיו כדי ללחום ביוניקרון האימתני. גלבטרון מנסה לעזור להוט רוד, ביודעו שיוניקרון מהווה איום גדול יותר, אך יוניקרון מאלץ אותו להתקיף את הוט רוד. הוט רוד מחלץ את המטריקס מידיו של גלבטרון ומשחרר את כוחו, ועם ברכתו של אופטימוס פיים המנוח, הוא משנה צורה לרודימוס פריים, מנהיג הרובוטריקים החדש. רודימוס זורק את גלבטרון לעבר החלל, משחרר את מלוא כוחו של מטריקס המנהיגות, ומשמיד את יוניקרון מבפנים. הוא מוביל את הרובוטריקים מחוץ לגופו של יוניקרון לפני שזה האחרון מתפוצץ ומשגר את ראשו לחלל.

הרובוטריקים מחזירים לעצמם את השליטה על סייברטרון. רודימוס פריים פונה אליהם ומודיע על סיומן של המלחמות הסייברטרוניות ותחילתו של עידן חדש. לקראת כתוביות הסיום של הסרט מופיע ראשו של יוניקרון, שנותר מרחף סביב סייברטרון.

רשימת מדבבים
 פיטר קאלן - אופטימוס פריים; איירונהייד (עור פלדה)
 פרנק ולקר - מגהטרון; סאונד-וייב (גל-קול); פרנזי; ראמבל; וילי
 אורסון ולס - יוניקרון
 לנרד נימוי - גלבטרון
 רוברט סטאק - אולטרה מגנוס
 אריק איידל - רק-גאר (Wreck-Gar)
 ליונל סטנדר - קאפ
 ניל רוס - ספרינגר; סלאג; בונקראשר (מרסק עצמות); הוק
 קורי ברטון - בראון; שוק-וייב (גל-הלם); ספייק ויטוויקי
 ג'אד נלסון - הוט רוד/רודימוס פריים מייקל בל - סוופ (מגיח); סקראפר (חפרן)
 רוג'ר סי כרמל - סייקלונוס; מנהיג הקווינטסונס
 כריס לאטה - סטארסקרים (כוכב צועק)
 סקאטמן קרותרס - ג'אז
 סוזן בלו - ארסי
 באסטר ג'ונס - בלאסטר (מפציץ)
 ג'ון מושיטה ג'וניור - בלור
 דן גילבזן - באמבלבי (דבור)
 קייסי קאסם - קליף-ג'אמפר (קופץ צוקים)
 גרג ברגר - גרימלוק פול איידינג - פרספטור (תפסן)
 סטנלי ג'ונס - סקורג'
 ג'ק אנג'ל - אסטרוטריין (אסטרוכב)
 דון מסיק - סקאוונג'ר (כסחן)
 ארתור ברגהארדט - דווסטייטור (משמידן)
 אד גילברט - בליצווינג (משונץ)
 קלייב רביל - קיק-בק (כשלן)
 האל רייל - שראפנל (מצרר)
 דייוויד מנדנהול - דניאל ויטוויקי

בנוסף, הופיעו בסרט דמויות רבות של סדרת הדור הראשון בתפקידים ללא קול.

הפקה
תקציב הסרט היה כ-6 מיליון דולר, הגדול פי שישה מהסכום הדרוש לסדרת אנימציה רגילה. לצוותו של הבמאי נלסון שין, שכלל כמעט מאה אנשי צוות, לוקח כשלושה חודשים ליצירתו של פרק בסדרת האנימציה. למרות עודף התקציב, הצוות הצטרך לעמוד בלוח זמנים צפוף כדי ליצור את הסרט תוך כדי המשך הפקתה של סדרת הטלוויזיה. לדבריו של שין, ההחלטה אלו דמויות להכליל בסרט עמדה בפני חברת הסברו, יבואנית הצעצועים האמריקאית.

אף על פי שבקדימון הסרט הוא תואר כ"סרט פעולה מרהיב במסך רחב", הסרט עצמו נחתך לפורמט של מסך מלא כדי להתאים להקרנות בתיאטראות השונים. גרסת ה-DVD המיוחדת, שיצאה בשנת 2007 לציון 20 שנים לצאת הסרט, כללה את פורמט הסרט המקורי והרחב בעיבוד מחודש. הגרסה הבריטית של הסרט כללה כתוביות פתיחה בסגנון מלחמת הכוכבים וקריינות, שהחליפו את הקרדיטים של השחקנים. בנוסף, קריינות בסוף הסרט הבטיחה ש"אופטימוס פריים עוד יחזור".

כותרות הפתיחה בגרסה הבריטית

פסקול הסרט
רובוטריקים: הסרט, הפסקול המקורי

 "The Touch" (סטן בוש)
 "Instruments of Destruction" (.N.R.G)
 "The Death of Optimus Prime" (וינס דיקולה)
 "Dare" (סטן בוש)
 "Nothin’s Gonna Stand in Our Way" (Spectre General)
 "The Transformers Theme" (Lion)
 "Escape" (וינס דיקולה)
 "Hunger" (Spectre General)
 "Autobot/Decepticon Battle" (וינס דיקולה)
 "Dare to Be Stupid" (וירד אל ינקוביק)

הגרסה המחודשת לציון 20 שנה (2007)
 "The Touch"
 "Instruments of Destruction"
 "The Death of Optimus Prime"
 "Dare"
 "Nothin’s Gonna Stand in Our Way"
 "The Transformers Theme"
 "Escape"
 "Hunger"
 "Autobot/Decepticon Battle"
 "Dare to Be Stupid"
 "Unicron Medley"
 "Moon Base 2 - Shuttle Launch"
 "(Megatron Must Be Stopped (Parts 1 and 2"
 "(The Transformers Theme (Alternate Version"

Till All Are One

דיסק ראשון: סטן בוש - קריאה לקרב

 The Touch (רמיקס 1997)
 Never Surrender - לקוח מהסרט קיקבוקסר
 Hold Your Head Up High
 Straight to the Top
 Dare (רמיקס 1997)
 Critical Mass - יחד עם וינס דיקולה
 Ground Zero (נעימת כנס בוט-קון)
 Capture the Dream - מאולימפיאדת הקיץ 1996
 Total Surrender
 Highest Calling

דיסק שני: וינס דיקולה - פסקול הסרט
 #  שם  תיאור1"Unicron's Theme" ("הנעימה של יוניקרון")יוניקרון מופיע לראשונה וטורף את הכוכב לית'ון לפני שהוא עושה את דרכו לסייברטרון.2"(Transformers: The Movie Main Title" (Alternateגרסה חלופית לנעימת הסרט שמבוצעת בידי סטן בוש. לא נעשה בה שימוש בסרט.3"2005"נרטיב הפתיחה של הסרט. באחד מירחי סייברטרון, אופטימוס פריים מורה על שליחתה של מעבורת לכדור הארץ.4"More Luck Than You Imagine" ("יותר מזל משחשבת")מגהטרון מגלה מלייזרביק (קרן לייזר בתרגום לעברית) את תוכניותיו של פריים.5"Attack on the Shuttle" ("התקפה על המעבורת")לא נעשה בה שימוש בסרט. הוחלף בשיר Instruments of Destruction של N.R.G.6"Gone Fishin'" ("הלכנו לדוג")הוט רוד ודניאל ויטוויקי דגים באגם בזמן שהמעבורת מגיעה.7"City Under Siege" ("עיר תחת מצור")השקרניקים מטילים מצור על עיר הרובוטריקים ומגהטרון מורה לטרקטוריקים להשתלב יחדיו למשמידן.8"Showdown" ("מאבק")במהלך העימות האחרון בין אופטימוס למגהטרון, אופטימוס אומר לו להיכנע, אך הפרעה של הוט רוד גורמת לו להיפצע קשות.9"Witness to a Funeral" ("עד ללווייה")יוניקרון עד למותו של אופטימוס פריים והעברת מטריקס המנהיגות לאולטרה מגנוס.10"Contest for Leadership" ("מבחן מנהיגות")השקרניקים ששרדו נפטרים ממגהטרון ושאר החיילים כדי לאפשר לאסטרוכב לבצע את הטיסה חזרה לסייברטרון. כוכב צועק, גל-קול והטרקטוריקים רבים ביניהם על מנהיגות השקרניקים.11"Transformation" ("שינוי צורה")יוניקרון מפרמט מחדש את מגהטרון לגלבטרון, ואת חיילי השקרניקים לסייקלונוס, לסקורג' ולצי ספינות הסחפים.12"Coronation" ("הכתרה")כוכב צועק מומלך למלך על השקרניקים כאשר גלבטרון מגיע.13"Destruction of the Outer Moon" ("השמדת הירח החיצוני")יוניקרון טורף את בסיס הירח הראשון, למורת רוחו של גלבטרון.14"Pursuit" ("מרדף")אולטרה מגנוס וצוות המעבורת שלו מנסים להימלט מהשקרניקים.15"Arrival on Junk" ("הגעה לג'אנק")המעבורת של אולטרה מגנוס מתרסקת על הכוכב ג'אנק.16"Unwelcome Visitors" ("אורחים לא רצויים")קאפ והוט רוד מנסים להתחבר לכרישניקים בעזרת הברכה האוניברסלית, אך הם נתפסים ונכלאים.17"The Matrix Survives" ("המטריקס שורד")גלבטרון מודיע ליוניקרון שאולטרה מגנוס והמטריקס הושמדו, אך הוא נוכח בטעותו.18"An Unexpected Friend" ("חבר לא צפוי")הדינוטריקים מוצאים את וילי ולאחר עימות קצר יוצאים יחד כדי למצוא את הוט רוד וקאפ.19יוניקרון טורף את בסיס הירח השני.20"Destruction of the Inner Moon" (Part II) ("השמדת הירח הפנימי, חלק שני")ספינת המילוט שנושאת את ספייק ויטוויקי ואת דבור נשאבת לתוך יוניקרון.21"Ambush" ("מארב")השקרניקים תוקפים את הרובוטריקים על כוכב ג'אנק.22"Another Leader Dies" ("מנהיג נוסף מת")גלבטרון ונתיניו משמידים את אולטרה מגנוס לפני שהמטריקס נופל לידיהם.23"Rescue" ("הצלה")לאחר שנמלטו מבור הכרישניקים, הוט רוד וקאפ ניצלים בידי הדינוטריקים ווילי.24"All Hope is Lost" ("כל התקווה אבדה")הרובוטריקים מביטים בשרידיו של אולטרה מגנוס.25"Unusual Allies" ("בני ברית לא שגרתיים")רק-גאר והג'אנקיונים בונים מחדש את אולטרה מגנוס וכורתים ברית עם הרובוטריקים. כולל חלקים מהשיר Dare to be Stupid של וירד אל ינקוביק.26"The Enemy Revealed" ("האויב נחשף")כשגלבטרון מנסה להשתמש במטריקס כדי לסחוט את יוניקרון שיעבוד בשבילו, יוניקרון הופך למצב רובוט.27"Seizure" ("לכידה")יוניקרון מתחיל בהשמדת סייברטרון, מה שמאלץ את גלבטרון להתעמת עם הוט רוד.28"United Against the Enemy" ("מאוחדים נגד האויב")כל הרובוטריקים והשקרניקים בסייברטרון מתאחדים כדי להילחם ביוניקרון.29"In the Belly of the Monster" ("בבטן המפלצת")הרובוטריקים, ספייק ודניאל נמלטים ממעמקיו של יוניקרון.30"Their Darkest Hour" ("שעתם האפלה ביותר")הוט רוד מתעמת עם גלבטרון ונלחם בו כדי להשיג את המטריקס.31"Legacy" ("מורשת")נעימת מבחן בד שלא נעשה בה שימוש בסרט.

קישורים חיצוניים

 רובוטריקים: הסרט בפרויקט ויקיה של הרובוטריקים

הערות שוליים

קטגוריה:אלבומי 2007
קטגוריה:ערכים שבהם תבנית בריטניקה אינה מתאימה
קטגוריה:סרטי פעולה אמריקאיים
קטגוריה:סרטי רובוטריקים
קטגוריה:סרטים מבוססי סדרות טלוויזיה
קטגוריה:סרטי 1986
קטגוריה:סרטים מצוירים
קטגוריה:טואי אנימציה: סרטים